Ritratt: Wikimedia Commons .td_uid_2_61b06ccc1b93c_rand.td-a-rec-img{text-align:left}.td_uid_2_61b06ccc1b93c_rand.td-a-rec-img img{margin:0 auto 0 0} Tliet Membri Parlamentari mil-Latvija ġew sospiżi milli jivvutaw fil-Parlament talli rrifjutaw li jitlaqqmu kontra l-COVID-19. Skont rapport ta' Euronews, il-Parlament Latvijan ħareġ b'miżura biex kull MP jitlaqqam kontra l-virus jew juri prova li rkupra mill-virus. Jekk MP ma jkunx jista' jitlaqqam minħabba raġunijiet mediċi, dan ikollu jipprovdi PCR-test negattiv. Kelliem għall-Parlament Latvijan qal li l-maġġoranza tal-MPs tlaqqmu kontra l-virus apparti dawn it-tlieta. Il-pajjiż għandu rata baxxa ta' persuni li tlaqqmu kontra l-virus u skont iċ-Ċentru Ewropew għall-Prevenzjoni u l-Kontroll tal-Mard (ECDC), 59.5% biss mill-adulti huma mlaqqmin. F'Novembru, il-Parlament tal-pajjiż ivvota favur emenda fil-liġi biex l-imgħallmin ikollhom kull dritt li jkeċċu impjegati minn tagħhom li jirrifjutaw li jitlaqqmu. Numru kbir ta' persuni kienu pprotestaw kontra diversi miżuri relatati mal-COVID-19, speċjalment wara li l-Gvern tal-Latvija ppropona li l-vaċċin ikun obbligatorju għal ħafna nies. Pajjiż ieħor li għamel il-vaċċin obbligatorju: Il-vaċċin se jsir obbligatorju minn Frar fil-Ġermanja .td_uid_3_61b06ccc1bf5e_rand.td-a-rec-img{text-align:left}.td_uid_3_61b06ccc1bf5e_rand.td-a-rec-img img{margin:0 auto 0 0}